Firea intră în competiția tricourilor cu Piedone și Nicușor Dan. Mesajul adresat adversarilor bărbați, la depunerea candidaturii la PMB
Candidații la Primăria Capitalei se întrec în tricouri cu mesaj. După ce Piedone a venit cu un tricou pe care scria „Și eu sunt intelop” la depunerea candidaturii, iar Nicușor Dan i-a răspuns cu un tricou pe care scria „Știm toți”, și Gabriela Firea a intrat în cursa tricourilor cu mesaj. Aceasta a purtat duminică la evenimentul de înscriere oficială pentru Primăria Bucureștiului un tricou negru pe care scria cu alb „În spatele fiecărei femei grozave, stau mai multe femei grozave”.